सुषमा और झूलन ने आखिर में महत्वपूर्ण योगदान दिया और हम 170 रन तक पहुंचने में सफल रहे। चोटी की चार बल्लेबाज गंवाने के बाद हम इतने ही स्कोर के बारे में सोच रही थी। मिताली ने कहा, जब हम 170 रन के करीब पहुंचे तो मैं जानती थी कि शुरू में विकेट लेना जरूरी है क्योंकि लक्ष्य का पीछा करने वाली टीम कितनी भी अच्छी क्यों नहीं हो और भले ही उसके सामने 150 रन का लक्ष्य हो, उस पर अच्छी शुरूआत के लिये दबाव होता है। विकेट बाद में आसान नहीं रह गया था और स्पिनरों को काफी टर्न मिल रहा था।